Diari Oficial de la Generalitat Valenciana


Sumari del DOGV 9886, del 05-07-2024 (2024/6554)

RESOLUCIÓ de 28 de juny de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovables en el sector residencial, en el marc del Pla de recuperació, transformació i resiliència europeu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6554


Data del document
:   28-06-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

RESOLUCIÓ de 28 de juny de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovables en el sector residencial, en el marc del Pla de recuperació, transformació i resiliència europeu. [2024/6554]  
Mitjançant el Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència (BOE 155, 30.06.2021), i s'establixen les bases reguladores dels esmentats programes per a la concessió de les ajudes per a la Comunitat Valenciana.  
Mitjançant la Resolució de 27 de setembre de 2021, modificada per la Resolució de 15 de juliol de 2022, del president de l'Institut Valencià de Competitivitat Empresarial (IVACE), es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, DOGV número 9187, de 4 d'octubre de 2021, i DOGV número 9387, de 20 de juliol de 2022.  
L'article 2 de l'esmentada Resolució de 27 de setembre de 2021, del president de l'IVACE, disposa que el pressupost del programa podrà ser incrementat, a conseqüència d'una ampliació d'este, tal com establix l'article 10.3 del Reial decret 477/2021, de 29 de juny, en cas d'haver-hi disponibilitat pressupostària per a esta mateixa finalitat, i sempre que no haja expirat el termini de vigència dels programes.  
  
Mitjançant la Resolució de 18 d'octubre de 2022, de la presidenta de l'Institut per a la Diversificació i Estalvi de l'Energia (IDAE), s'amplia el pressupost per a l'execució de diversos programes d'incentius lligats a l'autoconsum i l'emmagatzematge, amb fonts d'energia renovable, així com la implantació de sistemes tèrmics renovables en el sector residencial, en el marc del Pla de recuperació, transformació i resiliència, aprovades pel Reial decret 477/2021, de 29 de juny, de la Comunitat Valenciana, per import de 90.508.871 euros.  
Mitjançant la Resolució de 20 de novembre de 2023, de la presidenta de l'Institut per a la Diversificació i Estalvi de l'Energia (IDAE), s'amplia el pressupost per a l'execució de diversos programes d'incentius lligats a l'autoconsum i l'emmagatzematge, amb fonts d'energia renovable, així com la implantació de sistemes tèrmics renovables en el sector residencial, en el marc del Pla de recuperació, transformació i resiliència, aprovades pel Reial decret 477/2021, de 29 de juny, de la Comunitat Valenciana, per import de 87.246.638,00 euros.  
  
Mitjançant Acord del Consell de 5 de juny de 2024 s'ha autoritzat la corresponent modificació pressupostària i generació de crèdit per import de 88.017.946,00 euros.  
Una vegada compromés el pressupost assignat a la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, i amb sol·licituds en llista d'espera, es considera convenient l'ampliació del pressupost en 29.587.265,00 euros, per a poder, així, atendre el màxim nombre de sol·licituds formulades, mentres que la quantitat restant es destinarà als costos indirectes imputables al programa, d'acord amb el que establix l'article 10 del Reial decret 477/2021, de 29 de juny.  
En virtut del que disposa l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en virtut del que establix l'article 2 de la Resolució de 27 de setembre de 2022, del president de l'IVACE, resolc:  
  
Únic  
Ampliar en 54.880.195,00 euros la dotació pressupostària corresponent a la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial inclòs en el Pla de recuperació, transformació i resiliència (Resolució de 27 de setembre de 2021, del president de l'IVACE), amb càrrec a la línia pressupostària de l'IVACE S1635 MRR autoconsum IDAE.  
Esta quantitat es distribuirà entre els programes següents:  
Programa 1.1 Autoconsum servicis: 67.119.894,00  
Programa 2.1 Autoconsum altres sectors: 1.678.539,00  
Programa 5 Emmagatzematge en existents residencial, AP i tercer sector: 998.837,00  
Així, doncs, amb l'ampliació prevista en la present resolució, el pressupost total de la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial inclòs en el Pla de recuperació, transformació i resiliència, serà de 88.805.389 euros, distribuïts en els programes següents:  
Programa 1.1 Autoconsum servicis: 44.539.131,00  
Programa 1.2 Emmagatzematge servicis: 2.544.963,00  
Programa 2.1 Autoconsum altres sectors: 59.246.318,00  
Programa 2.2 Emmagatzematge altres sectors: 2.646.448,00  
Programa 3 Emmagatzematge en existents servicis i altres sectors: 4.376.272,00  
Programa 5 Emmagatzematge en existents residencial, AP i tercer sector: 3.531.718,00  
Programa 6 Renovables tèrmiques en sector residencial: 70.618.893,00  
  
La present resolució entrarà en vigor l'endemà de la publicació de l'extracte d'esta en el Diari Oficial de la Generalitat Valenciana (DOGV).  
  
Contra esta resolució, que posa fi a la via administrativa, podrà interposar-se, en el termini d'un mes, recurs potestatiu de reposició davant la presidenta de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.  
  
València, 28 de juny de 2024.- La presidenta de l'IVACE: Nuria Montes de Diego.